Aidata eelkõige hädasolijaid

Niisiis, lubadus tõsta pensioneid 100 eurot. Eakate heaolu on ka Reformierakonnale oluline ja me usume, et kui meil õnnestub majandus- ja maksukeskkond korda teha, tõusevad pensionid järgmise nelja aastaga märksa rohkem kui sada eurot.

Samas teame, et vaesusriskis on täna peamiselt üksi elavad pensionärid – ligi 80 protsenti üle 65-aastastest üksi elavatest inimestest virelevad suhtelises vaesuses! Täna on üksi elava pensionäri toetus 115 eurot aastas, raske puudega pensionäri toetus aga 26,85 eurot kuus, kuigi just neil kulub rohkem abivahendite ja ravimite peale.